花翁遇旧欢吴门老妓李怜,邀分韵同赋此词
坠瓶恨井,分镜迷楼,空闭孤燕。寄别崔徽①,清瘦画图春面。不约舟移杨柳系,有缘人映桃花见。叙分携,悔香瘢漫,绿鬟轻翦。
听细语、琵琶幽怨。客鬓苍华,衫袖湿遍。渐老芙蓉,犹自带霜宜看。一缕情深朱户掩,两痕愁起青山远。被西风,又惊吹、梦云分散。
【注释】
①崔徽:唐代名妓。
②:火烤。
【评点】
陈洵《海绡说词》:起从题前盘旋,结从题后摇曳。中间叙遇旧,真是俯仰陈迹。